Fox Marama: Ngatikahu ki Whangaroa Claims Settlement Bill — First ReadingText is incorporated into the Bound VolumeFox Marama: Ngatikahu ki Whangaroa Claims Settlement Bill — First Reading[Sitting date: 13 April 2016. Volume:713;Page:10577. Text is incorporated into the Bound Volume.]MARAMA FOX (Co-Leader—Māori Party):Ā tēnā koe e Te Mana Whakawā otirā e Te Whare tēnā koutou katoa. Ā tēnā koutou Ngātikahu ki Whangaroa anei te mihi ki a koutou.Ka tuku whakaaro ki a rātou kāre i konei rātou kua mate ngā mate kai runga i a koutou i tēnei wā i ngā tau kua hipa anei nā ētahi Taeporohēnui Day Selma Day Jerry Hēnare Ching Heta Kātera Manuera Heta Te Pānia Tūroa Te Pānia Hākopa Adams me Mere Kei atu i a rātau he maha kē atu.I i tuku text mai taku hoa a Peeni i te tīmatanga o te rangi nei. I mea mai ia kāre ia i te kōrero i runga i te tata whanaungatanga ki a koutou. I mea mai ia ō māua whanaunga ēnei nā he aha ai? Ā ko taku hononga ki a koutou i roto i te whānau Heta. Ko Connie Heta tēnā te tamāhine a Joe Heta i moe i a Ririwai Fox ka puta ko Ben Fox. I Ōpape te kuia e noho ana i haere atu te koroua ki reira. Nā reira koinā ia i kī mai ā ko tō māua whānau tēnā. Nā reira ka text atu au māua e noho kei ngā taha e rua o Te Whare text atu au me te kī: “Ina hiahia koe ki te whārikihia i tētahi kōrero ki ō māua whanaunga he aha tāu e kī nei?”. Māmā noa iho te whakautu nāna i kī mai: “Hoki wairua mai ngā mate hai ārahi i a tātau i ēnei rangi te hunga ora hai tutuki i ō rātou nā wawata.” Nā reira e aku whanaunga kai te mihi ki a koutou me taku hoa Whare a Peeni i runga i ngā āhuatanga ō tātou mā Te Māori tēnā koutou.Ā kai a koutou tētahi kōrero e pā ana ki tō koutou maunga ātaahua. I roto i ngā pukapuka o ngā kāpene o ngā waka Pākehā e hara mai ana ki Aotearoa i te tau 1822 te tūtakitanga tuatahi o koutou mā o Ngāti Kahu ki Whangaroa ki te Pākehā. Kai roto i ō rātou pukapuka o ngā kāpene e kī nei e whakahua nei i te ātaahua ō tō koutou wāhi te moana i reira o Whangaroa e pīataata mai me te tihi maunga o Taratara. Nā reira he kōrero tā koutou e pā ana ki a Taratara. Pīrangi au hai whakahuatu i tēnei wā ahakoa he rerekē ētahi ki ētahi koinei te mea ka mōhio nei au. E hiahia au te whakahua i tēnei pūrākau ki roto i Te Whare kia mau ki roto i ngā pukapuka mō āke tonu atu.Ā ko Taratara tēnā he Atua tūpuhi ā tāroa te āhua pūrotu he tangata ātaahua maha ōna pūkenga e rua hoki ōna hoa wahine. [Interruption] Hā kia ora! Kāre au i te kōrero ki tō hoa wahine ēngari anō nā tētahi atu e noho ana ki Ōtangaroa Valley ko Maungataniwha tēnā. Ā he Atua pukuriri te āhua harawene hoki. E kite atu ia i ngā hoa wahine a Taratara ko Ōkahahīria me Tūrou. I te hiahia ia ki tētahi hoa wahine ātaahua pēnā ki ngā wahine nei a Ngātikahu. Kātahi whakaaro ana ia kai te haere au ki te pātai atu ki a Taratara mō tētahi o āna hoa wahine. I a ia e hīkoi ana i runga i te ara rūrū ana te whenua. Haere atu ia ki reira i runga i te kaha kātahi ka karawhiu atu i te pātai. “E Taratara kai te pīrangi au i tētahi i o ō hoa wahine. E rua āu hoa wahine he raru kai te puta waiho tētahi māku!” Ā whakahē nei a Taratara ki a ia ka hoki pukuriri atu ki tōna whare.Ā wai rā i ngā marama kua hipa atu ā pahure ake e whakaaro ana ē kai te noho mokemoke tēnei kai te hoki anō au ki Taratara. Haere atu ia ki a Taratara anō na whakakorengia e Taratara i tana tono. Ēhe hoki atu rā pukuriri anō pupū ake te raru! Wā tuatoru haere atu ia me te kī: “Ē hōmai rā tētahi o ō hoa wahine mōku hai whakamahana i taku whare!” I runga i te whakahē me te katakata o Taratara i wēpua kahangia e Maungataniwha a ia tangohia tana māhunga kai reira taua māhunga e noho ana i tēnei wā ki Ōhākiri.I roto i taua kōrero e toru pea ngā āhuatanga i puta mai ā te kaha te māia o te tangata! I a koutou e whawhai ana mō te whenua e whārikihia ngā kerēme kua kite taua tūāhuatanga kai roto i a koutou te māia te kaha ki te whaiwhai atu i ngā hiahia ngā nawe ngā āwangawanga aua take katoa ki Te Karauna ā-kanohi kai mua i a rātau. Anō nā kai roto i te kōrero ō Taratara rāua ko Maungataniwha kua puta mai i tētahi atu whakaaro te ngākau māhaki te whakaiti i te wā tuatahi i haere a Maungataniwha i runga i te hiahia ēngari ma te whakaiti pātai atu. I kite anō mātou i tēnā kai roto i a koutou he aha ai? Kāre Te Karauna e taea te whakahokia te katoa ki a koutou! Ēngari i runga i tō whakaiti whakaae ana ki tēnei wā. Ā he koha tēnā ki te whenua o Aotearoa me maumaharatia! Kāre e taea rātau te utu i te katoa o ngā rawa kua tangohia kēngia mai ēngari i runga i tō whakaiti tō koutou whakaiti ā tākoha atu ki Aotearoa nei te toenga whenua kāre i whakahokia mai.Tuatoru te whakahīhī o te ngākau o Taratara me ana hoa wahine nāku wēnei! Ko ēnei te ātaahua o te tangata! Kāre au i te hoatu i tētahi ki a koe! Ā kua kite i taua whakahīhī kai roto i a koutou ēhara i te mea te whakahīhī ā hoatu manawa nei ēngari te whakahīhī o ngā tikanga kua mautia tonutia kai roto i a koutou Te Reo te kōrero ngā pakiwaitara o tō koutou wā hai aha? Hei tākoha atu ki ngā tamariki mokopuna o Ngātikahu ki Whangaroa. Ā ko ērā ngā pūkenga kua kite nei au i roto i te kōrero mō Taratara me Maungataniwha kua pupū ake kai roto i a koutou! He rangi whakahirahira tēnei anei te mihi atu ki a koutou kua tae a-tīnana mai! Kua kōrero kē nei Te Minita i ngā take kua kōrero kē nei a Kelvin i ngā tāke ēngari ngā pukenga kai roto i a koutou kai roto i a koutou mō āke tonu atu ā kai roto i ō koutou uri whakaheke! Nā reira tēnā koutou tēnā koutou kia ora mai tātou katoa.[I thank you Mr Assistant Speaker and at the same time my acknowledgments to us all in the House. I acknowledge and salute you Ngātikahu at Whangaroa.My thoughts go to those who are no longer here those who have passed away recently and in past years. Here are some: Taipoherenui Day Selma Day Jerry Hēnare Ching Heta Kātera Manuera Heta Te Pānia Tūroa Te Pānia Hākopa Adams Mere Kei and many others.At the beginning of this day my colleague Peeni texted me and stated that he would not be speaking due to his close connections to you. He mentioned our connections and why. My connection to you Ngātikahu is through the Heta family. Connie Heta is a daughter of Joe Heta who married Ririwai Fox who begat Ben Fox. The elderly woman was living at Ōpape and the old fella went there and met her. So that is why he mentioned it it is our family. So I texted him back as we sit on different sides of the House and said: “Do you want me to make a statement about our connection; what areyou implying?” The reply was simple. He said: “Ask the dead to come back in spirit to lead us the world of the living to fulfil their aspirations!” And so my kin and parliamentary colleague Peeni I greet and acknowledge you in regard to the circumstances that confront us of Māoridom.Now you have a tale about your beautiful mountain. In the records of the captains of early non-Māori sailing ships that travelled to New Zealand in 1822 are accounts about how you of Ngātikahu at Whangaroa first met non-Māori. It states in the captains logs how beautiful your place was how the sea there at Whangaroa reflected the peak of Taratara. You have a tale relating to Taratara that I want to tell even though it might differ from what others know. This is the version that I know. I want to relate this tale in the House so that it is recorded officially in the records for posterity.That Taratara was a deity; he was lean tall handsome admired talented and had two wives.[Interruption] Who was that? Thank you! I will not tell your wife you said that! However there was another deity living in Ōtangaroa Valley Maungataniwha. He was a hostile and envious deity. He saw Ōkahahīria and Tūrou Taratara’s wives and wanted a beautiful wife like these Ngātikahu women. Then he thought: “I will go and ask Taratara for one of his wives.” As he walked along the path the earth quaked. He went on his way boldly stumped up to Taratara and fired off his statement. “Taratara I want one of your wives! You have two wives there is a problem brewing and I want one of them!” Taratara turned him down so he returned home fuming.After many months had passed Maungataniwha thought: “I am getting lonely so I am going back to see Taratara.” Back he went again but Taratara declined his demand and told him to go away. Empty-handed once again Maungataniwha scuttled off enraged and the solution to his trouble came to him. On the third try he demanded: “Give me one of your wives to warm my house!”. Taratara refused and laughed at him. At that the enraged Maungataniwha struck him a fierce blow and knocked Taratara’s head off and it remains there still today at Ōhākiri.From within that tale three aspects perhaps emerge: intensity confidence and the individual. As you were fighting for the land and setting out the claims those qualities were seen in you in terms of the confidence intensity and the ability to follow up on aspirations grievances and concerns on all those matters with the Crown on a face-to-face basis. Also emerging from the tale of Taratara and Maungataniwha is another viewpoint about personal qualities and being mild-mannered and humble which Maungataniwha displayed because of his desire. We noted that quality in you as well and why? The Crown was not able to return everything to you but because of your humility you accepted it at this point in time. And that is a gift to the country of New Zealand that must be remembered! They cannot compensate all of the assets that were confiscated but because of your humility you have gifted to New Zealand the remainder of the land here that was not returned.]Thirdly the pride of the heart. Because of that Taratara was moved to say: “These are mine!”. An admirable quality indeed in an individual which prompted him to say: “I won’t give either of them to you!” I sense that quality within you not in the sense of giving the pride of the heart away but rather the pride relating to the customs that you have retained—the language tales legends of your times—and why? So you can gift it as a legacy to the children and grandchildren of Ngāti Kahu at Whangaroa. Those are the skills I have seen in the tale about Taratara and Maungataniwha thatare embodiedwithin you. This is indeed a magnificent day and I commend you for your presence here today! Minister Flavell and Kelvin Davis have commented on matters but the skills that you have within you are there for ever for your generations to come. Well done and congratulations to you collectively and my appreciation to us all.